Resepte (Afrikaans) – Page 2 – Recipes from South Africa
Category Archives for Resepte (Afrikaans)
Melkkos is seker een van my gunsteling resepte. Dit is lekker om te eet en baie maklik om te maak. Al wat jy nodig het is melk, botter, meel en sout en daar gaan jy! Vir my is die belangrikste egter die kaneerlsuiker. Ek is MAL oor kaneelsuiker en eet dit oor enige kos. Dit is heerlik, jy moet dit probeer!
2 eetlepels harde botter or margarine
Vryf die botter by die meel en sout met jou vingerpunte in.
2. Gooi die melk in ‘n pan en bring tot kookpunt.
3. Voeg die meelmengsel bietjie vir bietjie by. Meng met ‘n houtlepel.
4. Draai die hitte tot laag en laat kook vir omtrent 5 – 10 minute. Maak seker jy roer dit baie goed.
5. Bedien die melkkos in ‘n bakkie en strooi kaneelsuiker bo-oor. Meng en eet warm.
Plaatkoekies smaak heerlik, veral op ‘n koue dag! Hierdie is ‘n baie maklike resep en sal beslis ‘n baie groot gunsteling wees vir beide oud en jonk. Dit smaak op sy beste met marmite of goue stroop.
As jy lus voel om jouself te bederf kan jy gerus ‘n lepel room bo-op skep.
1. Klits die melk en eier saam.
2. Voeg die suiker hierby en meng baie goed .
3. Sif die meel, sout en bakpoeier saam en meng by.
4. Laat die mengsel staan en rus vir omtrent ‘n 1/2 uur.
5. Skep lepelsvol in warm olie en braai aan albei kante. Draai die plaatkoekies om wanneer ligbabbels bo-op verskyn.
6. Smeer ‘n bietjie botter bo-op saam met marmite of stroop.
Hierdie is regtig ‘n eenvoudige resep en smaak heerlik.
Generaal Hertzog koekies is vernoem na die persoon wie se gunsteling hierdie koekies was. In die verlede is dit gewoonlik gedoen sodat almal weet wie hiervan gehou het!
Hier volg die resep vir die koekies wat ek nou die dag gebak het. Dit smaak heerlik en is baie eenvoudig en vinnig om te bak. As jy nog nooit voorheen hierdie resep probeer het nie, daag jouself uit en moenie bang wees nie 🙂
1/2 koppie margarine
3 eiers (eierwitte-en gele geskei)
Indien die deeg te slap is, meng 2 eetlepels melk hierby.
1. Sif die meel, sout en bakpoeier saam. Vryf die margarine met jou vingerpunte hierby in.
2. Voeg die gele by en laat staan vir omtrent 5 minute.
3. Rol die deeg uit en sit in klein kolwyntjiepannetjies (jy kan ook groter pannetjies gebruik as jy wil).
4. Skep ‘n klein lepeltjie appelkooskonfyt in die deeg.
1. Klits die eierwitte baie goed.
2. Voeg ‘n 1/2 koppie suiker en 1 koppie klapper hierby en meng goed.
3. Skep ‘n lepel vol bo-op die appelkooskonfyt.
4. Bak in ‘n voor-verhitte oond teen 180°C vir 10-20 minute.
As jy eers een van hierdie koekies geproe het, sal dit baie moeilik wees om gou weer op te hou, so glo my, dit gaan nie te lank hou nie!